**Pályázat kollégiumi referensi tisztség betöltésére**

Az ELTE BGGyK HÖK elnöke pályázatot ír ki

az ELTE BGGyK HÖK kollégiumi referensi tisztség betöltésére.

**A kollégiumi referens feladata az ELTE BGGyK HÖK Alapszabálya alapján:**

**27. § A kollégiumi referens**

(1) Kollégiumi ügyekben képviseli az Önkormányzatot.

(2) A Kollégiumi Diákbizottsággal együttműködve:

1. intézi a kollégiummal kapcsolatos mindennapi ügyeket;
2. kapcsolatot tart a kollégiumok vezetőivel.

(3) Tájékoztatja a sport- és rendezvényszervező referenst a kollégiumban felmerülő hallgatói igényekről, és segíti őt a kulturális programok szervezésében, lebonyolításában.

(4) Kollégiumi és bármely igény szerinti ügyben segíti a kari képviselők munkáját.

(5) Kollégiumi referensnek az Önkormányzatnak csak ELTE-s kollégiumi jogviszonnyal rendelkező tagja választható.

(6) Tisztsége alapján tagja:

a) a Kari Tanácsnak,

b) ELTE Kollégiumi Hallgatói Önkormányzat Küldöttgyűlésének.

(7) A kollégiumi referensnek jogában áll a jelen Alapszabály 8. § (9) bekezdésében foglalt heti 2 fogadóórából 1 fogadóórát kollégiumban tartani.

**A pályázás menete:**

A kollégiumi referensi tisztségre az Önkormányzat bármely tagja (minden, a Karral jogviszonyban álló hallgató) pályázhat.

Az érvényes pályázatnak tartalmaznia kell:

a) a jelölt nevét, szakját és a Karon folytatott tanulmányának kezdeti évét,

b) a jelölt bemutatkozását,

c) a jelölt programját.

A pályázatot elektronikus formában az elnok@barczihok.elte.hu email címen, illetve személyesen, papíralapon a hallgatói irodában (Budapest, Ecseri út 3. A/61) is be kell nyújtani.

Pályázási időszak: **2016. április 09. 16:00 – 2016. április 19. 12:00**

A beérkezett pályázatokról a Küldöttgyűlés dönt.

Budapest, 2016. április 09.

Sztrecsko Boglárka s.k.

ELTE BGGyK HÖK

elnök